Watchmen (film)

Watchmen er en amerikansk superheltfilm fra 2009, basert på tegneserien til Alan Moore og Dave Gibbons ved samme navn. Filmen er regissert av Zack Snyder og hadde offisiell premiere 6. mars 2009.

Handling 
Historien baseres på tegneserien med samme navn, Watchmen. Handlingen foregår i et alternativt USA i 1985 der flere superhelter eksisterer og landet kommer nærmere og nærmere en kjernefysisk krig med Sovjetunionen. Den forteller historien om tidligere og nåværende superhelter/vigilanter og omstendighetene rundt det mystiske drapet på en av deres egne, superhelten Edward Blake / The Comedian. Watchmen portretterer superhelter som virkelige mennesker som må konfrontere etiske og personlige dilemmaer, som sliter med nevroser og fiaskoer og som -med ett meget tydelig unntak- totalt mangler superkrefter i ordets vanlige forstand.

Skuespillere 
Patrick Wilson spiller Nite Owl/Dan Dreiberg: En pensjonert superhelt med teknologisk ekspertise. Wilson leste ikke tegneserien før han fikk rollen, men har uttalt at han elsket den.
Billy Crudup har rollen som Doctor Manhattan/Dr. Jon Osterman: En superhelt med enorme krefter som arbeider for den amerikanske regjeringen. Crudup er skuespillerne bak data-animasjonen av den computer-skapte figuren, og spiller også Dr. Jon Osterman i de glimtene i filmen der han ser tilbake på som sin tid som menneske.
Jeffrey Dean Morgan spiller Edward Blake / The Comedian: En superhelt som også støttes av den amerikanske regjeringen. Morgan syns rolle var en utfordring og uttalte: «For some reason, in reading the novel, you don't hate this guy even though he does things that are unmentionable. [...] My job is to kind of make that translate, so as a viewer you end up not making excuses to like him, but you don't hate him like you should for doing the things that he does.»
Jackie Earle Haley har rollen som Rorschach / Walter Kovacs: En superhelt som fortsetter som vigilante etter at slike aktiviteter er forbudt ved lov. Rorschach er en moderisk karakter, som ser verden kun i svart og hvitt. Rorschach bruker en maske med blekk-flekker som forandrer seg. Data-animasjon ble brukt for å lage disse flekkene som var i konstant forandring. Haley syns at masken var «incredibly motivating for the character» på grunn av sin design, som gjorde at den ble svært varm å ha på seg, svært fort. Små hull i masken ble laget, slik at Haley kunne se.
Malin Åkerman spiller rollen som Silk Spectre / Laurie Juspeczyk: En pensjonert superheltinne. Åkerman beskriver sin rolle som psykologien og følelsen i filmen, da dette er den eneste kvinnen blant flere menn. Skuespillerinnen trente for sin rolle i filmen som forbryter-bekjemper.
Matthew Goode er karakteren Ozymandias / Adrian Veidt: En pensjonert superhelt som offentliggjorde sin identitet.
Stephen McHattie spiller Nite Owl / Hollis J. Mason: Den første Nite Owl.
Carla Gugino har rollen som Silk Spectre / Sally Jupiter: En pensjonert superheltinne, og mor til Laurie Juspeczyk. Guginos rollefigur går fra 25 år gammel på 1940-tallet til 67 år gammel i 1980-tallet, og skuespillerinnen måtte maskeres kraftig for å reflektere den økte alderen. Gugino beskrev sin superheltdrakt som en blanding av Bettie Page og Alberto Vargas.
Matt Frewer spiller Edgar Jacobi / Moloch the Mystic: En eldre rehabilitert forbryter, som da han var yngre, var kjent for å styre underverdenen med magiske triks.
Niall Matter har rollen som Mothman: Han er ikke en av hovedfigurene i filmen, men opptrer i flashbacks. Han er beundret og sett opp til av de fleste av Minutemen, og den første Nite Owl sender den andre utgaven for å besøke han uten kostyme, på hans vegne.

Produksjonen av Watchmen begynte i juli 2007 å lete etter personer som lignet på den perioden som filmen tar for seg, inklusive Richard Nixon, Henry Kissinger, H.R. Haldeman, Ted Koppel, John McLaughlin , Annie Leibovitz, John Lennon og Yoko Ono, Fidel Castro, Albert Einstein, Norman Rockwell, John F. Kennedy og Jackie Kennedy, Andy Warhol, Mao Zedong og Larry King. Skuespilleren som endte med å spille Nixon brukte en maske.

Referanser

Eksterne lenker 
 
 
 

Filmer fra 2009
Science fiction-filmer fra USA
Superheltfilmer fra USA
Filmer basert på DC Comics
Engelskspråklige filmer